
חולין דף קל"ט, שילוח הקן – מצוה חיובית או מצוה קיומית?
1. חולין, דף קל"ט: "תנו רבנן כי יקרא קן צפור לפניך מה ת"ל לפי שנאמר שלח תשלח את האם ואת הבנים תקח לך יכול יחזור בהרים וגבעות כדי שימצא קן? ת"ל כי יקרא - במאורע לפניך".
2. מאירי שם: "מצות שלוח הקן אינה מצוה שיהא צריך לחזר אחריה ר"ל שאם ימצא לו קן שיטול את הבנים כדי שיקיים מצות שלוח באם או שיחזר אחר מצוה זו בהרים וגבעות אלא לכשיזדמן לידו יקיים שנאמר כי יקרא".
3. שו"ת הרשב"א, א' י"ח (ועיין שו"ת הרשב"א ג' רפ"ג): "וכן כל מצוה שהיא באה מתוך עברה כגון השבת הגזלה וחזרת הרבית שלא צונו לגזול כדי להשיב וליקח את האם כדי שנחזור ונשלח אותה ועל כיוצא באלו".
4. רבינו בחיי דברים, כ"ב ז': "ויש עוד דעת אחרת, שיש בקיום מצוה זו התעוררות רחמים על כל העולם, והוא כי מתוך שהוא משלח את האם הנה היא מצטערת ודואגת על חרבן קנה ורחוק בניה ומצטערת והולכת ורוצה לאבד את עצמה, ומתוך צערה הגדול השר הממונה על העופות מבקש רחמים מהקב"ה, ואז הקדוש ברוך הוא שכתוב בו: (תהלים קמה, ט) "ורחמיו על כל מעשיו", ממשיך שפע הרחמים על כל המצטערים והצריכים רחמים ומרחם עליהם. נמצאת אומר: שהמקיים מצוה זו ומשלח הוא סבה לעורר רחמים על כל העולם וטוב לו עמהם, וזהו שאמר: למען ייטב לך והארכת ימים, כלומר אותו השלוח יהיה לטוב לך והארכת ימים עליו, כי אריכות ימים בסבת הרחמים ... ומצוה זו מן המצות המקובלות, והחכמים ז"ל תקנו ברכה בכלן ולא תקנו בזו, לפי שאינה מצוה מחוייבת כמו שאר מצות, ואינו חייב לחזר אחריה במכוון אלא כשיזדמן לו, וזהו לשון "כי יקרה", ועוד שאינו חייב בשלוח אלא כשהוא רוצה ליקח הבנים".
5. שו"ת חוות יאיר, ס"ז: "שאלה נשאלתי אם כי יקרא קן ציפור לפני איש בשדה אם מחויב עכ"פ לזקוק לה לשלח את האם או רשאי לילך לדרכו דלא אמרה רחמנא שלח תשלח רק באם ירצה ליקח הבנים ... צל"ע ממ"ש שם /חולין/ בגמ' קל"ט ע"ב כי יקרא מה ת"ל לפי שנא' שלח תשלח יכול יחזור בהרים וכו' ת"ל כי יקרא במאורע וא"כ נהי דממעט שלא יחזור בהרים מ"מ במאורע משמע דרמי עלי' ליזקק לה, ואי ס"ד דליכא עלי' חיובא מהיכא תתי לן למימר שיחזור בהרים שהרי אפילו במאורע יכול להניח' ולילך לו! ... ונחזור לענין השאלה אם מחויב להיטפל נראה דדקדוק נכון הוא מה שיש לדקדק מגמ' יכול יחזור בהרים וכו' דמוכח דכי יקרא מיהת מחויב ליטפל והכי מסתבר לטעם שכתב בזוהר שהוא כדי שהעוף אם העופות תצטער ותפרח ממקום למקום לבקש את בני' וע"י כך יתגלגלו רחמי המקום ב"ה על בניו שבגלות ... לכן נ"ל דחייב להיטפל ולקיים מצות ה' ולא יהא אלא ספק שראוי לחוש ולהחמיר בכל דבר". 
6. שו"ת חכם צבי, פ"ג: "ששאלת המשלח האם והבנים גם שניהם אם קיים מצות שלוח הקן מי נימא קרא דוקא כתיב שלח תשלח ואת הבנים תקח לך או לא ואמרת שחכמי לובלין נסתפקו. תשובה לע"ד משנתינו היא זו אמר הריני נוטל את האם ומשלח את הבנים חייב לשלח שנאמר שלח תשלח את האם דקדקה לומר חייב לשלח ולא אמרה לא קיים מצות שילוח הקן וגם לא אמרה אסור ליטול האם ולשלח הבנים לאגמורין דאף שמשלח את הבנים חייב לשלח האם וכיון שהוא חייב ע"כ כשמשלח האם אף אם ששילח הבנים קיים מצות שילוח שהרי חיובא הוא לשלח אף לאחר ששילח הבנים וחיובא היינו מצוה ומה שאמרה תורה הבנים תקח לך הוא רשות כענין ששת ימים תעבוד וששת ימים תעשה מעשיך שאינן אלא רשות[footnoteRef:1]". [1:  גם החוות יאיר וגם החכם צבי ביקשו להביא הוכחה ניצחת לדעתם מדין "שני סדרי ביצים", שלא חייבים לשלח את העליון רק לשם קיום המצוה. זו הוכחה מפותלת שקשורה לסוגיה שעוד נלמד מחר בעזרת ה', ויעויין שם. ] 

7. שו"ת חתם סופר, אורח חיים ק': "על דבר מי שפגע בקן ואם יושבת על הבנים ביום ש"ק אי מחייב בשלוח אף על גב דמטלטל מוקצה. תחלה נחקור במ"ש החו"י בתשובה [סי' ס"ז] אי מחוייב לשלח אפילו אינו רוצה לא באם ולא בבנים, או דילמא אם ירצה ליקח הבנים הזהירה תורה לא תקח אם על הבנים אבל לא ירצה לא זה ולא זה יניחם במקומם, וכתב, מדקאמר חולין קל"ט ע"ב יכול ירדוף אחרי' בהרים ת"ל כי יקרא, משמע מזה דמצוה עכ"פ לשלח אלא שאינו צריך לרדוף אחריו בהרים להמציא לו קן אבל לכשיקרה לפניו צריך לשלח עכ"פ ... 
ולכאורה יש ראיה ממשנתינו סוף חולין ומה מצוה קלה שהיא כאיסר אמרה תורה למען ייטב לך וכו', והשתא אי אמרת בשלמא שלא הטילה תורה חיוב לשלח אלא אם צריך לעופות וא"כ בשלוח האם ה"ל הפסד כאיסר שאינו יכול לזכות מן ההפקר כרצונו א"ש, אבל אי הטילה תורה חיוב לכל הרואה קן ואין צריך לעופות כלל שיפנה מדרכו וישלח האם אם כן אפילו הפסד כאיסר ליכא שהרי אינו חפץ לא באם ולא בבנים! ואי משום הפסד זמנו שצריך לבטל ממלאכתו ומהילוכו ולשלח, אם כן מאי פסקא דאינו אלא כאיסר הלא אדהכי והכי בטיל משווקים.
ולכאורה משמע קצת דתלי' בפלוגתא, דלר' יהודה דס"ל שלח מעיקרא משמע א"כ עיקר מצוה הוא השילוח אפילו לא ירצה ליקח בנים, אך למאי דקיי"ל כרבנן דשלח תשלח לא אתי אלא לאינתוקי לאו דלא יטול, א"כ עיקור קרא אינו המ"ע אלא הלאו, שאם בא לזכות בקן ציפור לא יטול האם על הבנים ואם עבר ונטל יש תקנה בשילוח ואין שום חיוב להדר אחריו, ובזה נקל ליישב סתירות הנ"ל ואין להאריך.
ועיין רמב"ן בנימוקי חומש שלו [דברים כ"ב - ו'] כתב עפ"י רמב"ם במורה נבוכים וכ"כ בס' החנוך להרא"ה [מצוה תקמ"ה] בטעם המצוה ההיא שלא נתאכזר לעקור אם על בנים, דאע"ג דאסור לומר על קן ציפור יגיעו רחמיך והטעם שלא הגיעו רחמיו על בעלי חיים כל שהוא לצורך אדם דא"כ היה אסור לשחוט בע"ח, אך גזירות הן עלינו שלא נלמוד להתאכזר ונתקן מדותינו ע"ש. והנה לפי טעם זה מבואר דאם אינו צריך לבנים, לא מיבעיא דאינו מחוייב לשלח האם אלא אכזריות נמי עביד, ובמקום שנלמוד שלא נתאכזר אדרבא נרגיל עצמנו באכזריות ולצער בעלי חיים על מגן לגרש האם מעל בניה וצער בע"ח דאורייתא. אלא שכתב רמב"ן שלא הגיעו רחמיו על ב"ח אם הוא לצורך האדם, אבל אם איננו לצורך אדם שאינו צריך לבנים אכזריות היא זו לגרש האם מעל בנים ... דרכיה דרכי נועם כתיב ולא יעלה על דעת שציוה אלקינו להתאכזר ... 
אמנם בתשו' חו"י סיים טעם בשם ס' הזוהר בשילוח האם לעורר ייללת אימא עילאה על בניה, אם כן מצוה להדר אחר קן כדי לעורר רחמי אימא עילאה על בניה ולפ"ז ליכא משום אכזריות, דאפילו אם לצורך הנאת אדם לא הגיעו רחמי שמים על בע"ח, מכ"ש לצורך מצוה. אך ש"ס דילן ע"כ לא ס"ל הכי דהרי להנ"ל תינח בזמן שאין בהמ"ק קיים, אך בזמן שבהמ"ק קיים כגון בימי דוד ושלמה דסיהרא קמה בשלימותי' ואם הבנים שמחה ומכ"ש לע"ל במהרה בימינו מאי איכא למימר?! ואם נדחוק בזה דמ"מ צריכא התעוררות לעילא א"כ ר"פ שלוח הקן [קל"ח ע"ב] דתנן בפני הבית ושלא בפני הבית ומסיק בש"ס שהוא שלא לצורך ע"ש, וקשה הא צריכה רבא כנ"ל דהוה סד"א בפני הבית לא יצטרך לשלח קמ"ל, אע"כ ש"ס דילן לא ס"ל כזוהר הנ"ל, וידוע היכי דפליגי הנגלה עם הנסתר אין לנו עסק בנסתרות והנגלות לנו ולבנינו. 
ועכ"פ לטעמו של הזוהר בשבת וי"ט אסור לעורר יללה לעילא, והס שלא להזכיר ולא לשתמיט תנא או שום פוסק לומר בשבת וי"ט לא ינהוג ... עכ"פ היוצא מזה לנדון שלפנינו, הפוגע בשבת בקן ציפור לא מיבעיא לטעמו של הזוהר לא יפריחו שלא לעורר יללה לעילא, אלא אפילו עפ"י הנגלה כיון שעפ"י אותו הטעם אינו מחוייב לחזור אחר מצוה זו כשאינו רוצה בבנים א"כ להרמב"ם שמצות שלוח ביד אסור בודאי, ואפילו להפריח נ"ל דלא שפיר דמי כיון דלהרמב"ם לא יצא ידי חובת מצוה נמצא התאכזר שלא לצורך והמתחסד בזה אין רוח חכמים נוחה הימנו ותל"מ".
8. מנחת אשר דברים, סימן מ': "אך באמת כל תשובה זו של החת"ס חידוש פלא הוא, דאין דרך הפוסקים לבא מטעמי המצוות להכרעת הדין, וכנראה שהדברים נכתבו ע"י רבינו החת"ס לרווחא דמילתא".
9. ברכי יוסף יו"ד רצ"ב, קונטרס אחרון: "ואמינא ולא מסתפינא דאשריו לזה שמקיים מצות עשה, ומה צורך יותר יש לאדם כי אם לקיים מצות בוראו. וקבלת רבינו האר"ז זצ"ל תכריע".
10. פתחי תשובה יורה דעה, רצ"ב ס"ק א' (לאחר שציטט בהרחבה את החוות יאיר): "ועי' בספר משנת חכמים ריש הל' יסוה"ת צפנת פענח שם אות ה' שכ' דכמו שאמרו בציצית דליכא עונש כ"א בעידן ריתחא ה"ה בזה אם רואה קן ואינו נזקק לשלח את האם מענשי לי' בעת ריתחא אבל ליכא עונש כמו בעובר על מ"ע המוטל עליו דמ"ע היינו אם לקח האם והבנים".
11. שו"ת יביע אומר, יורה דעה י' ל"ב אות ג': "ויש לדון, כי יקרא קן צפור לפני איש הממהר לעבודתו, והאם רובצת על האפרוחים או על הביצים, והאיש אינו חפץ לא באם ולא בבנים, האם רשאי להתעלם מהם, וללכת לדרכו, או חייב לטפל בהם ולקיים מצות שילוח הקן. והנה בגמרא (חולין קלט ב) איתא, יכול יחזר בהם בהרים ובגבעות כדי שימצא קן, תלמוד לומר כי יקרא קן צפור לפניך, במאורע לפניך ברשות היחיד, בדרך, רשות הרבים, קן, מכל מקום. (אפילו אין שם אלא אפרוח אחד או ביצה אחת. רש"י). באילנות מנין, ת"ל בכל עץ וכו'. אלמא דדוקא לחזר אחר הקן בהרים ובמדברות אינו חייב, אבל כשרואה במו עיניו קן, כי הקרה ה' לפניו, חייב, ואינו רשאי להתעלם. וכ"כ בשו"ת חות יאיר (סי' סז) ... אולם המהר"י חאגיז בספר פתיל תכלת (סי' ע), הובא בשו"ת יהודה יעלה קובו (חיו"ד סי' לז) בד"ה האמנם, כתב, ונראה שהמצוה היא דוקא כשהוא רוצה ליטול את הבנים לצרכו, אז הוא מצווה לשלח את האם, אבל אם אינו חפץ בהם, ודאי שאין מצוה להפריח האם מעל הבנים, ולהשאיר הבנים שם. ולכאורה תנאי דמסייעי ליה, הם הר"ן בחידושיו לחולין (קלט א) גבי עוף שהרג נפש שפטור משילוח, שצריך להביאו לב"ד לקיים בו ובערת הרע מקרבך. וכתב ע"ז הר"ן, מקשים דליתי עשה ולא תעשה של מצות שילוח ולדחי עשה דובערת, ותירצו דעשה דובערת עדיף טפי, שמצוה עליו לבערו, אבל שילוח מי הוה מצוה המוטלת עליו, "הרי אם לא רצה ליקח הבנים פטור מלשלח", הילכך עשה כי האי לא דחי אפילו לאו בלבד. ע"ש. ומבואר דס"ל שאם אינו רוצה ליקח הבנים אין כאן מצות שילוח הקן. וכן נראה מלשון המאירי ... וכן כתב רבינו בחיי ... גם ראיתי להגאון חתם סופר בתשובה (חאו"ח סי' ק) שהביא דברי החות יאיר הנ"ל, וכתב להוכיח שאינו צריך לשלח את האם אם אינו רוצה ליטול הבנים. והוסיף לפי מ"ש הרמב"ן על התורה, והוא ע"פ הרמב"ם בספר מורה נבוכים (ג, מח), בטעם מצות שילוח הקן, שהוא כדי שלא נתאכזר לעקור אם על בנים, ושלא לצער את האם בראותה לקיחת בניה כשהיא עודה רבוצה עליהם ... וכ"כ הגאון בעל הפלא"ה, בספר המקנה (ר"פ האיש מקדש מא א) שבשילוח הקן אין מצוה לשלח האם אלא אם רוצה ליקח הבנים. ע"ש. גם הגאון מהר"ש קלוגר בשו"ת טוב טעם ודעת קמא (סי' רמט) כתב, שהעלה בספרו "מי נדה" שאין מצוה בשילוח הקן אלא אם כן נוטל הבנים, ושהביא ראיה לזה מן הש"ס. ע"ש. והמהר"ם שיק בחיבורו על המצות (מ"ע תקמה) דייק כן מדברי מרן הכ"מ ... וכיו"ב כתב החזון איש יו"ד (סי' קעה), שהפוגע בקן צפור, ואינו רוצה ליטול הבנים אינו חייב לשלח האם, וכדמשמע פשוטם של דברים ביוני שובך שאסורים מפני דרכי שלום, ומניחם רובצים על בניהם ואינו משלח. וזה שלא כמ"ש החות יאיר ... 
ברם יש להוכיח להיפך ... גם בשו"ת דבר אברהם ח"ב (סי' ח ענף ט) ישב על מדוכה זו, וכתב, שמדברי הרמב"ן והרשב"א והריטב"א והר"ן מבואר כדברי החוות יאיר".
12. ילקוט יוסף קיצור שולחן ערוך יורה דעה רצ"ב: "וטוב לחוש ולקחת את הבנים או הביצים. וכן מבואר בזוה"ק שצריך דוקא ליטול את הבנים. שאחר שילוח האם הולכת וצווחת ומבקשת על בניה, והמלאך שנקרא עוף מעורר רחמי השי"ת והתעוררות זו גורמת לרחם עלינו בגלותינו".
13. [image: ]מנחת אשר דברים, סימן מ': "ואכן נראה עיקר מדברי הראשונים, דרק כשרוצה ליקח הבנים מצוה עליו לשלח את האם ... ומשום כ"ז נראה להכריע, דאם מצא קן ציפור ביער ובשדה הפקר וכדו' לא ישלח כאשר א"צ לבנים, ושב ואל תעשה עדיף, אבל אם מצאו במרפסת ביתו וכדו' במקום שבלא"ה רוצה לסלקו משום חשש כינים ומחלות, ודאי יקיים המצוה ויכוין לשם מצוה, דאף אם אין חיוב בכה"ג יש בזה קיום מצוה, ודו"ק בכ"ז".
14. הרב שלמה לוי: "כל ישראל ערבים זה לזה ולכן אנו סומכים על הנוהגים כללית לפי הקבלה שיקיימו את המצווה בשם כל ישראל. לצערי אנחנו רחוקים מלנהוג כפי הזוהר בדברים רבים ולא הייתי מתחיל דוקא כאן".

